Tanefsit-is: D amdan yaɣran yellan d aggag, yella ysɣer di tesnawit maca yuɣal yeǧǧa aselmed, yuɣal d afellaḥ: Zik, lliɣ seɣareɣ afelsef di leycc. Segmi akken itt-ɛarben, rewlaɣ-d ɣer taddart. (Sb. 120) D amdan yettidiren iman-is di taddart, ixedmen kan s ifasen-is , yesɛa lmal d tiyuẓaḍ. Arraw-is yeǧǧa-ten di temdint akked d tmeṭṭut-is: aql-i iman-iw kan di taddart, am nettat, am arraw-is, ulac win i yi-d-iḍefren. (Sb. 127)